প্রধান – নেহালের টিমে ছ’জন সদস্য। এই ছ’জন কর্মচারি নিয়েই তাঁর কাজ শুরু। তবে একজন প্রধান হিসাবে তাঁর টিমের দিকে নজর দেওয়া তাঁর একটি অন্যতম কর্তব্য বলে মনে করেন নেহাল। তাঁর মতে, ধরা যাক একদিন তাঁর কর্মচারিদের ২০ শতাংশই অসুস্থ। তখন কিন্তু একজন মালিক হয়েও তাঁর লাঞ্চ করার মত সময় হাতে থাকে না। নতুন শুরু হওয়া একটা সংস্থার ক্ষেত্রে টিমকে ভাল রাখার দিকে অতিরিক্ত সচেতনতার দরকার বলে মনে করেন নেহাল। তাঁর মতে, টিমের প্রতিটি সদস্যের এমন মনে হওয়া প্রযোজন যে তাঁরা বাড়িতেই আছেন। ব্যবসাটাকে তাঁদের নিজেদের ব্যবসা বলে মনে হওয়া জরুরি। দরকারে তাঁদের একদিন ছুটি দিতেও নেহালের কোনও আপত্তি নেই। যদি কারও মনে হয় কোনও দিন বাড়ি থেকেই সময় সুযোগমত অফিসের কাজ সারবেন, তাতেও তিনি রাজি বলেই জানালেন নেহাল। এমনকি কোনওদিন যদি কাজের চাপ কম থাকে তাহলে সেদিন অফিসেই বেশ একটা পিকনিক পিকনিক আযোজন হওয়া উচিত বলে মনে করেন তিনি।